A Escultura y mas encara as artes a ella subordinadas, se sirven de variaus procedimientos t'a suya execución. Os escultors gosan aprestar a suya obra formando en modelo (modelando) con buro u cheso fin a fegura que ha de servir-les como alazet y este modelo equivale ta ells a lo boceto t'o pintor u o plan ta l'arquitecto. Dimpués, l'artista quita de puntos a suya obra con auxilio d'una quadricla fendo-la proporcional a o suya mena. A materia sobre a quala treballa o escultor gosa estar bardo, piedra, fusta, bronze, fierro, vori, plata u oro.